

**Irányelvek jövőbeli képzésekhez**

**Tartalom:**

* **DELSA bemutatása**
* **Célcsoport**
* **Feladatok**
* **Képzések kidolgozása**
* **Tesztelés és validáció megtervezése**
* **Tesztelés és validáció a gyakorlatban**
* **Képzési tevékenység**
* **Irányelvek jövőbeli képzésekhez**

**Bemutatkozás**

A DELSA egy két éves ERASMUS+ projekt, melyben öt ország képviselői egy páneurópai partnerrel közösen dolgoznak egy ingyenes, nyílt forráskódú digitális ismereteket fejlesztő képzési anyag kialakításán, a minimális digitális készséggel rendelkező felnőttek készségfejlesztése érdekében.

A DELSA kézzelfogható megoldást kínál azokra a sajátos igényekre, melyek a felnőttek készségfejlesztése területén jelentkeznek, különös tekintettel az alacsonyan képzett felnőttek Digitális Készségeire. A témaválasztás (Digitális Készségek), a digitális készségek jelentős, a modern társadalmi és gazdasági környezetben betöltött szerepének köszönhető. A Digitális Készségek elsajátítása alacsonyan képzett felnőttek körében prioritást élvez az Erasmus+ projekteknél; a Digitális Készségek elsajátítása felnőtteknek prioritást élvez Írországban: az OECD (Gazdasági Együttműködési és Fejlesztési Szervezet) Nemzetközi Felnőtt Képesség- és Kompetenciamérési Programjának (PIAAC) Felnőtt Készség- és Kompetencia Felmérése szerint Írországban a felnőttek 42%-nak a Digitális Készségekben való jártassága a pontszámok alapján az 1-es szinten vagy alatta van, a felnőttek 18%-a visszautasította a számítógép alapú felmérést, míg a felnőttek 38%-nak nincs tapasztalata számítógép-használat terén, és alapvető digitális készségeik is hiányoznak.

A projekt alapgondolata az, hogy a jobb digitális készségek segítenek a produktivitás javításában, növelik a munkakeresés sikerességét, és segítenek kiegyensúlyozni a személyes és szakmai életet. Mindemellett, a digitális tudatosság vagy digitális készségek híján lévők nem tudnak hozzáférni a kormányzati szolgátatásokhoz és munkalehetőséghez sem, melyek mind megkövetelik az általános digitális készségeket. Ezenkívül összefüggés mutatkozik a digitális készséggel rendelkező humántőke hiánya és a digitális összeköttetés iránti hajlandóság között, ami korlátozza a digitálisan összekapcsolt, befogadó Európa célkitűzést. Az Európai Unió új készségfejlesztési ütemterve elismeri, hogy támogatni kell az oktatás, a foglalkoztatás és az ipar szereplői közötti együttműködést a szélesebb népesség digitális készségeinek fejlesztése érdekében.

**Célcsoport**

A fő célcsoport: Alacsony digitális készségekkel rendelkező részt vevők

* QQI L5 Gyerekgondozók (\*QQI L5 = Független állami ügynökség Írországban; az L5 az egyik szintje az ebben a rendszerben elérhető minősítéseknek)
* Aktív nyugdíjas csoportok
* Farmon élő családok
* Felnőtt tanulók
* Oktatók
* Alacsony jövedelmű, vidéken élő résztvevők (*Rural Social Scheme*, Írország)
* Munkanélküliek

**Feladatok – Szellemi termékek (IO)**

**IO1**

Az Internet Web Solutions volt a vezető partner, aki az alábbi két feladatot végezte el:

1. Feladat1: DELSA Nyílt Oktatási Forrás (OER) Platform kifejlesztése
2. Feladat2: DELSA OER fenntartása és működtetése

A Feladat2 még további két éven át fog tartani, mivel a Partnerek eldöntötték, hogy még legalább két évig fenntartják a DELSA OER Platformot.

Az IWS azért fejlesztette ki az OER Platformot, hogy biztosítani tudja a Nyílt Oktatási Forrás (OER) funkció megfelelő működését, valamint felhasználóbaráttá alakította és teljesen aktualizálta a speciális célcsoport és a döntéshozók számára. A Platformon a DELSA segédanyagai láthatóvá, könnyen elérhetővé és használhatóvá váltak ezeknek a csoportoknak. Az OER Platformot öt nyelven fejlesztették ki és bocsájtották útjára.

A hozzáférhetőség és felhasznólóbarát kialakítás volt a fő az OER Platform létrehozása során, a TTS (írott szöveg hallhatóvá alakítása) funkció azért lett beépítve, hogy a tartalom elérhetősége az analfabéták, illetve a vak, és gyengénlátó célcsoportok számára is hozzáférhető legyen. Az év 365 napján, 24 órában elérhető bármilyen digitális eszközről, a mobil-barát felépítésnek köszönhetően, így különféle manuálisan működő gépekről (PC, hordozható számítógép, táblagép, okostelefon).

## IO2 – Digitális készségek és kompetenciák feltérképezése

A Nemzeti Dokumentumokat a Partnerek már a pályázatra készülés során meghatározták, és az IO2 kivitelezése során újra meghatározásra kerültek.

A National University of Maynooth Ireland volt az IO2 vezető partnere az alábbi feladatok kivitelezésében:

1. Módszertan összeállítása, amit minden Partner betart, aszerint, amiben már korábban megállapodtak a felkészülés során (pl. fejlesztés és alkalmazás, átfogó módszertani megközelítés, bizonyos tevékenységek ütemezése és sorrendje)
2. Források és segédanyagok meghatározása a másodlagos kutatásokhoz
3. Irodalom és más források meghatározása a másodlagos kutatásokhoz
4. Átvizsgált dokumentumok:
5. A beszámoló és adatgyűjtési segédanyagok strukturálása
6. Közös ütemterv
7. Közös segédanyagok meghatározása, és elemzésük

A *Digitális készségek és kompetenciák feltérképezése az alacsonyan képzett felnőttek számára* körvonalazza a valós és a reflektív tanulás szükségleteit, egy sor kvalitatív és kvantitatív adaton és egyéb információn keresztül.

## IO3 – DELSA képzési anyag tartalmának kidolgozása öt nyelven

## Vezető Partner: Learning Innovation. Az IO3 a DELSA projekt fő eredménye: tíz kurzusból áll, amelyek kifejezetten az alacsonyan képzett felnőttek számára lettek megalkotva, hogy felvértezze őket digitális készségekkel és kompetenciákkal - amelyek az IO2-ben kerültek meghatározásra.

**Kidolgozott kurzusok**

* Személyes adatok és magánélet védelme
* Technikai problémák megoldása
* Szükséges lépések felismerése és ezek technikai megoldásai
* Alternatívák megismerése: üzenetküldés, email, videó csevegés
* Internet használat és információ kezelés
* Alapszintű számítógéphasználat: internethasználat és információkezelés
* Digitális technológiák a kommunikációért és együttműködésért
* Digitális állampolgárság
* Digitális tartalom fejlesztése: Digitális tartalom integrálása és újratervezése
* Eszközvédelem

**IO4** - DELSA Validációs pilot 200 célcsoport képzésével

**Vezető Partner: IRISH RURAL LINK.** Az IO4 a DELSA Eszközkészlete, ami magába foglalja a validált képzési anyagokat és a tartalmat az irányelvekkel együtt, további alkalmazásra és használatra a mainstreaming oktatásban. Az IO4 kivitelezése során hat országban, 200-an részesültek a célcsoport képviselői közül képzésben, azonban mostanáig 1600 felhasználó végezte el a kurzust.

**Tesztelés és validáció megtervezése**

Az Irish Rural Link az IO4 vezető partnere. Az IRL első feladata az volt, hogy megcsinálja a validálási tervezetet. Az IO4 fő eleme a platform validálása, azaz rezilienciájának, működésének, felhasználóbarát kialakításának és a célcsoportok szükségleteivel való összhangjának ellenőrzése. A Validálási Terv elkészítése meghatározta a speciális ütemezést, a tevékenységeket, a segédanyagokat (pl. űrlap minták a felhasználók visszajelzéseinek gyűjtésére), amelyek a többnyelvű OER Platform, a web alapú, többnyelvű online képzési modulok tartalmának és anyagának, valamint az interaktív, többnyelvű képzési tartalom és anyag személyesen zajló teszteléséhez és validációjához szükségesek voltak. A Validálási Terv biztosítja, hogy a projekt kivitelezése során a T&V tevékenységet a Partnerek standardizált és összehasonlítható módon kivitelezzék: ez koherenciát ad a tevékenységeknél (pl. minden Partner standardizált eljárást, időbeosztást, segédanyagokat követ és használ), valamint a bemenet és visszajelzés megbízhatóságát biztosítja a képzés tartalma és anyaga véglegesítésénél (pl. az eredmények pontosságát).

**Tesztelés és validáció a gyakorlatban**

A Teszt és Validáció fázis 2020 februárjában kezdődött, és 2020 augusztusáig tartott. Ennek a folyamatnak az átbeszélése a havonta megrendezett skype találkozók során zajlott. Márciusban, a COVID-19 és a világjárvány miatt az összes DELSA projekt partner országában bevezetett rendkívüli intézkedés következtében a DELSA képzések online zajlottak a hagyományos, tantermi és személyes részvételt igénylő előadás kockázatainak elkerülése miatt. A pertnerek megállapodtak abban, hogy a lehető legtöbbet hozzák ki az online lehetőségekből, hogy a tesztelés és validáció megvalósuljon.

A DELSA Nyílt Oktatási Forrásanyag (OER) Platform nagyfokú nyitottságának köszönhetően a partnerek a képzéseket mindenféle megkötés nélkül elérhetővé tudták tenni a felhasználók számára: ugyanis a DELSA OER Platform nem igényel regisztrációt. Ez a fajta megközelítés, azaz a Nyílt Hozzáférés nemcsak szélesíti a részvételi lehetőséget, hanem garantálja a név nélkül beérkező adatok összegyűjtését, ami a tesztelés és validáció célját támogatja.

A visszajelzéseket a partnerek gyűjtötték, amihez standardizált űrlapokat használtak. A géppel beírt visszajelzések másolatait online zoom tréningeken gyűjtötték össze, a linkeket emaileken küldték el és felhívták közben a figyelmet a visszajelzés küldésére is. A résztvevők kitöltötték az online viszsajelzésre alkalmas űrlapokat az online platformon. A DELSA partnerek pedig véglegesítették ezeket a jelentésben, ami összefoglalja a résztvevők visszajelzéseit. A standardizált visszajelzés űrlapot használta minden partner.

Az online képzések PowerPoint prezentációk segítségével valósultak meg vagy az online platformon keresztül. A Zoom csoporton keresztül, 4-5 emberrel folyó képzés a platformon vagy PowerPoint prezentációval zajlott.

**Képzési tevékenység**

A beadott pályázat alapján a projekt tesztelés és validáció fázisának a következő célcsoportjai voltak:

* alacsony végzettségű felnőttek
* felnőttoktatásban oktatók
* felnőtt oktatásban és alacsony végzettségűek között dolgozók

A válaszadók, akik elvégezték a képzést az alábbak voltak, bontásban:

* QQI L5 Gyerekgondozók (\*QQI L5 = Független állami ügynökség Írországban; az L5 az egyik szintje az ebben a rendszerben elérhető minősítéseknek)
* Aktív nyugdíjas csoportok
* Farmon élő családok
* Felnőtt tanulók
* Oktatók
* Alacsony jövedelmű, vidéken élő résztvevők (*Rural Social Scheme*, Írország)
* Munkanélküliek

A COVID-19 és a világjárvány miatt az összes DELSA projekt partner országában bevezetett rendkívüli intézkedés következtében a DELSA képzések online zajlottak a hagyományos, tantermi és személyes részvételt igénylő előadás kockázatainak elkerülése miatt. A képzések februártól augusztusig voltak beütemezve. A képzés hossza a célcsoporttól függően változott, illetve hogy hány modult ölelt fel. Többnyire két, néha két és fél óra elegendő egy modul befejezéséhez.

Egy képzés felépítése a DELSA platform áttekintését tartalmazta, a tartalom és a projekt hátterének bemutatásával együtt. A résztvevőknek ezután a weboldal és ennek funkciói kerültek bemutatásra. A modulok pedig a célcsoport igényei szerinti sorrendben lettek bemutatva. A nem lineáris módon tanulók pedig az alapoktól kezdhetik, saját email cím létrehozásával.

A csoportok mérete a célcsoporttól függően változott. A Zoom online képzésen résztvevők száma 4-8 ember között mozgott. A képzésre jelentkező résztvevők kaptak egy linket, majd a viszajelzések összegyűjtése egy ezt követő telefonhívás során történt. A képzésen résztvevőknek arra is volt lehetőségük, hogy az online platformon keresztül töltsék ki az online visszajelzést. Néhány partnernek volt lehetősége személyes részvételen alapuló, osztálytermi képzést tartania az év korai szakaszában, a Covid-19 előtt. Ők két órás képzést tartottak és a szóbeli visszajelzést gyűjtötték össze, brain-storming alkalmakkor és papír alapú visszajelzéseken keresztül.

**Irányelvek jövőbeli képzésekhez**

A visszajelzések az összes partner részéről rendkívül pozitívak voltak. A partnerek a képzés tartalmát minden szempontból megvizsgálták, hogy a résztvevők mit találtak a leghasznosabbnak, legkevésbé hasznosnak, és hogy mely modulok voltak a legnépszerűbbek, hogy így tudjanak irányelveket felvázolni a jövőbeli képzésekhez. Majd a partnerek ajánlásokat tettek, miután elemezték a visszajelzéseket, és megbeszélték a változtatásokat a résztvevő csoportokkal virtuális brain-storming alkalmak, illetve telefonhívások során a képzés befejezésekor.

A résztvevők mindenütt kifejezetten elégedettek voltak a tartalommal, és kifejezetten hasznosnak, praktikusnak, megfelelőnek és alkalmazhatónak találták a mindennapi életükben, különösen a Covid-19 alatt. A legtöbb ember vagy otthonról dolgozott, vagy begubózott, ezért a résztvevők azt mondták, hogy az időzítés tökéletes volt. Az a tény, hogy a tartalomhoz ingyen hozzáfértek, hogy nem kellett jelszó, regisztráció és hogy saját maguk tudták végigcsinálni a képzést, a résztvevők számára ez egyértelműen egy hozzáadott érték volt. Néhány, a képzésben résztvevő, aki nem lineáris módon tanult és nem volt email címe, az létrehozott egyet ugyan, de ezt a folyamatot nagy kihívásnak találta. Ők azt javasolták, hogy a jövőben talán legyen egy 1:1 arányú képzés és támogatás az email cím létrehozásában. A legnagyobb kihívást az email cím létrehozásában a jelszó, a kisbetűk, és nagybetűk beillesztése az email címbe és a @ gomb jelentette. Amikor végül az email címüket létrehozták, akkor persze sikerélményük volt, és ez segítette őket a következő feladatnál.

A résztvevők azt mondták, hogy kifejezetten szeretnék követni, hogyan alakul ez a projekt. A résztvevők azt is javasolták, hogy a modulokat kössük össze egymással. A haladás érzése érdekében, amikor egy résztvevő befejezett egy részt, akkor jöhetne egy hang vagy gomb(nyomás), ami azt mondja, hogy az első rész befejeződött, és lépjen tovább a másodikra. Az ír résztvevők kiemelték a digitális készségek fontosságát a világjárvány alatt, például hogy tudtak online vásárolni, online bankolni, időpontot foglalni orvoshoz, és ami a legfontosabb, kapcsolatban maradni a családjukkal és barátaikkal, míg otthon tartózkodtak a Covid-19 alatt. A résztvevők azt is javasolták, hogy több információ lehetne a weboldalon az országukról. Online bankolás demo anyag létrehozását is javasolták minden országnak, ami rendkívül hasznos lenne, valamint egy bankoláshoz és szükséges folyószámla próba anyag összeállítását, külön minden országnak. A legnagyobb akadály a résztvevők számára a technológiától való félelem volt, amikor az online bankolásra és a folyószámlájuk használatára került sor. Az online biztonsággal kapcsolatos modul segített ezen úrrá lenni.

Nyilvánvaló a résztvevőktől összegyűjtött visszajelzések alapján, hogy ez egy jó lehetőség arra, hogy az online platform tovább fejlődjön, és néhány résztvevői javaslat, változtatás megjelenjen a felületen. A projekt megmutatta, hogy az online, szabadon elérhető képzést a célcsoportjaink kifejezetten jól fogadták. Egyértelműen van arra lehetőség, hogy a platform tovább fejlődjön jövőbeli projektek keretében vagy úgy, hogy egy projekt erre épül, vagy úgy, hogy a modulokhoz további információt, anyagot biztosítunk.